hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy fr hy hy en hy en hy en hy en hy en hy hy ru en hy hy hy hy hy hy hy hy hy hy hy hy hy hy hy hy hy en hy hy
Շիրակի մարզի դատախազ Կարեն Գաբրիելյանն ասուլիս էր հրավիրել՝ ներկայացնելու 2018 թվականի ընթացքում մարզում արձանագրված հանցավորության վիճակը, դատախազության կողմից կատարված աշխատանքները:
Շիրակի մարզում կոռուպցիոն հանցագործությունների գրանցման և բացահայտման աճ է գրանցվել։ Ըստ դատախազի, 2017-ին հարուցվել էր 43 քր.գործ, իսկ 2018-ին՝ 138 քր.գործ (աճ շուրջ 650 տոկոսով): Դատի են տրվել 9 անձ: Պատրաստվում են ևս մի քանիսին դատի տալ: Կոնկրետ հարուցված քրեական գործերով վնասի չափը կազմել է 48 միլիոն 600 հազար դրամ, որից վերականգնվել է 46 միլիոն 700 հազարը:
Հարցին, թե Շիրակի մարզի դատախազի միջնորդությամբ եղե՞լ են պաշտոնանկություններ, դատախազը նշեց, որ իր միջնորդությամբ աշխատանքից ազատվել է թիվ 40 դպրոցի տնօրենը, որին մեղադրանք առաջադրվեց և խափանման միջոց ընտրվեց կալանքը, չնայած հետո խափանման միջոցը փոխարինվեց: Դրանից հետո միջնորդություններ են ներկայացվել կոնկրետ դպրոցների տնօրենների կարգապահական պատասխանատվության ենթարկելու համար, և մարզպետի որոշումներով նշված անձինք տարբեր բնույթի կարգապահական պատասխանատվությունների են ենթարկվել: «Վերջերս միջնորդագիր է հասցեագրվել Շիրակի մարզպետին՝ քննարկելու Գյումրու թիվ 19 դպրոցի տնօրեն Նարինե Մեսրոպյանի հետագա պաշտոնավարման հարցը: Նախաքննության ընթացքում փաստվել է, որ տվյալ տնօրենի կողմից կատարվել է 2 դրվագ դիտավորյալ հանցավոր արարքներ՝ պաշտոնական դիրքի չարաշահում ու պաշտոնական կեղծիք։ Նշված հանցագործությունները տվյալ անձը կատարել է տևական ժամանակ: Այդ հանցագործության մեջ ներգրավել է շուրջ 25 աշխատողների։ Քրեական գործի քննության ընթացքում տվյալ սուբյեկտը վերականգնեց պետությանը հասցված վնասը, տվեց խոստովանական ցուցմունք, ընդունեց իր մեղքը: Նույն բովանդակությամբ ցուցմունքներ տվեցին նաև դասատուները և փոխտնօրենը։ Այս պարագայում ես նպատակահարմար համարեցի քրեական գործի վարույթը կարճել ոչ արդարացնող հիմքով։ Այսինքն, մենք փաստեցինք, որ տվյալ դպրոցի տնօրենը կատարել է հանցանք, բայց ես նպատակահարմար չգտա դատել՝ այն պատճառաբանությամբ, որ այս փուլում և՛ իրեն, և՛ 25 ուսուցչի դատելն աննպատակահարմար էր. ո՞նց եք պատկերացնում՝ մի դպրոցից 25 ուսուցչի միանգամից դատի տայինք»:
Շիրակի պետական համալսարանում, Շիրակի տնտեսագիտական համալսարանի Գյումրու մասնաճյուղում, Երևանի կոնսերվատորիայի Գյումրու մասնաճյուղում ևս գործեր կան հարուցված:
«ՇՊՀ-ում ունենք հարուցված քր.գործեր, որոնք քննիչի կողմից միացվել են մեկ վարույթում: Նաև ունենք մեղադրյալ՝ ներգրավված անձ, բայց քանի որ քր.գործը գտնվում է ապացույցների հավաքման փուլում ու չնայած ձգձգվում է, սակայն հիմնական պատճառը կապված է մասնագիտական ստուգման և փորձաքննության եզրակացության արդյունքներից: ՇՏՀ-ում ևս ունենք հարուցված քր.գործ՝ կաշառք ստանալու, կաշառքի միջնորդության, տալու ապացույցներով: Այս պահին դարձյալ կատարվում է նախաքննություն: Կարծում եմ, մոտակա օրերին նույնպես բավարար ապացույցներ կունենանք որոշակի անձանց մեղադրանք առաջադրելու համար: Կոնսերվատորիայում տեղի ունեցած չարաշահումների, կաշառք ստանալու, տալու, միջնորդության, յուրացման հատկանիշներով՝ ևս համապատասխան գործողություններ են կատարվում և մեղադրանք շուտով կառաջադրվի: Նույնն էլ թիվ 37 դպրոցի գործին է վերաբերում: Գիշերուզօր աշխատելու ենք կոռուպցիոն գործողությունները բացառելու համար»:
Թե ինչու են շատացել կոռուպցիոն հատկանիշներով քր.գործերն ու բացահայտումները, դատախազը բացատրեց. «Քաղաքացիների բողոքների հիման վրա, ապացույցներ ունենալու շնորհիվ է և, եթե բողոքներին չհետևենք, ապա կկորցնենք վստահությունը դատախազության հանդեպ, և այլևս ոչ մեկը հաղորդում չի տա հանցագործության մասին: Բացի այս, վերջապես պետք է մարդկանց մեջից հանել «գործ տվող» հասկացությունը. այսինքն, հանցագործություն տեսնելով, չհայտնես, որովհետև կարող են քեզ պիտակավորել «գործ տվո՞ղ»… Ես գտնում եմ, որ ցանկացած օրինապահ քաղաքացի պետք է հայտնի հանցագործության մասին»:
Լրագրողները հետաքրքրվեցին, թե «Գյումրին առանց տնակների» հիմնադրամի տնօրեն Մհեր Խաչատրյանի՝ հանցագործության մասին հայտարարությունները որ չափով են նկատի առնվել: «Մեր կողմից նախապատրաստվել են նյութեր ինձ ներկայացված դիմումի հիման վրա: Մենք պարզել ենք, որ 2011-13թթ. կազմվել են ակտեր, որոնցում արտացոլվել են այն տվյալները, թե կոնկրետ հասցեներում ապամոնտաժվել են տնակները: Բայց քննությամբ մենք հիմնավորել ենք հակառակը, ապացուցվել է կեղծ փաստաթուղթ կազմելու և պաշտոնական դիրքը չարաշահելը՝ մոտ 8-9 տնակի: Մյուս դեպքով, որ մեկ ընտանիքի տրվել է մի քանի բնակարան, դեռ նման ապացույցներ չեն հիմնավորվել»:
«2017 թվականին պոռնկությամբ զբաղվելուն նպաստելու համար դատի էինք տվել երեք անձի, 2018 թվականին՝ երկու անձի։ Այս ցուցանիշը նույնպես մտահոգիչ է. մենք լավ գիտենք նշված հանցագործության տարածվածությունը մարզում: Ես գրություն եմ գրել ոստիկանության Շիրակի մարզային վարչության պետին ու նշված գրությանը կից ուղարկել եմ մարզի տարածքում գործող հյուրանոցային համալիրների հասցեները, որպեսզի արդյունավետ աշխատանք տանեն՝ նշված դեպքերը բացահայտելու համար։ Խնդիրը գիտեք որն է, հիմնականում դատի են տրվել այն անձինք, որոնք հավաքարար, մենեջեր, մատուցողուհի են եղել, բայց այս դեպքում քրեական պատասխանատվությունից խուսափել են հյուրանոցների սեփականատերերը և տնօրենները։ Գաղտնիք չէ, որ նրանք ևս ներգրավվածություն ունեն, կոնկրետ նյութական շահ հետապնդել են նրանք։ Իմ կողմից համապատասխան հանձնարարությամբ խնդիր է դրվել բացահայտել նրանց կողմից կատարված արարքները։ Մեր առաջնային խնդիրը պետք է լինի այս հանցագործության դեմ պայքարը։ Խնդիր եմ դրել նշված անձանց հանցավոր գործողությունները բացահայտելը, քանի որ, էլի եմ կրկնում՝ հիմնական նյութական շահ հետապնդողներն եղել են տնօրենները»։ Հարցին, թե միջնորդություն ներկայացրե՞լ են նման հյուրատները փակելու, որոնք որպես հասարակաց տներ են ծառայում, դատախազը տեղեկացրեց, որ երկու հյուրատուն արդեն փակել են։
Եվ 2017, և 2018 թվականներին Շիրակի մարզում թմրամոլության բարձր ցուցանիշ է գրանցվել։ Դատախազն այս առումով ևս մտահոգություն հայտնեց, թեև նշեց, որ օպերատիվ մարմինների կողմից դրական աշխատանք տարվել է՝ նշված անձանց հայտնաբերելու ու ներկայացնելու վարույթն իրականացնող մարմիններին։ Ըստ դատախազի, Գյումրիում ամենատարածվածը մարիխուանան է։ Կարեն Գաբրիելյանը թմրամիջոցների իրացման մի օրինակ բերեց. հանցագործությունը կատարել էր գյումրեցի մի կին, նրա նկատմամբ խափանման միջոց ընտրվել է կալանքը։ Գործի նյութերով հիմնավորվել է, որ նշված անձին արտերկրից ուղարկել են թմրամիջոցներ՝ դեղահաբերի տեսքով, որոնք իրացրել է Գյումրիում։ Նշված անձին մեղադրանք է առաջադրվել առանձնապես խոշոր չափերով թմրամիջոցներ իրացնելու հատկանիշներով, որպես խափանման միջոց ընտրվել է կալանավորումը, և այդ քրեական գործը մոտակա օրերին կուղարկվի դատարան։
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
ՀՀ, Գյումրի, Իսահակյան փ., 76
(+374 312) 6 72 56
Արթուր Ալեքսանյանը աշխարհի քառակի չեմպիոն
«Մեր թիմում ամեն մեկը պետք է փոփոխություն բերի եւ արդյունք ապահովի»
Երեք առաջնախաղ 157-րդ թատերաշրջանում
«Բոլորիս ցանկությունն է՝ քաղաքը դարձնել ավելի գեղեցիկ, ավելի մաքուր, ավելի բարեկարգ»
Ինչու են բնակարաններն անտերության մատնված, կամ՝ 10 տարվա հանցավոր անտարբերություն, թե՞…
Մեջբերումներ անելիս ակտիվ հղումը shrjapat.am- ին պարտադիր է: Կայքում արտահայտված կարծիքները պարտադիր չէ, որ համընկնեն կայքի խմբագրության տեսակետի հետ:
Գովզդների բովանդակության համար կայքը պատասխանատվություն չի կրում: